CELEX: 32021R0956
Language: fi
Date: 2021-05-31 00:00:00
Title: Komission täytäntöönpanoasetus (EU) 2021/956, annettu 31 päivänä toukokuuta 2021, tiettyjen tavaroiden luokittelusta yhdistettyyn nimikkeistöön

15.6.2021   
               
               
                  FI
               
               
                  Euroopan unionin virallinen lehti
               
               
                  L 211/45
               
            
         KOMISSION TÄYTÄNTÖÖNPANOASETUS (EU) 2021/956,
         annettu 31 päivänä toukokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä toukokuuta 2021.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Modulaarinen tavara, jossa on ääntä vaimentavia ja ääntä eristäviä ominaisuuksia (ns. room-in-room-järjestelmä). Koottuna sen leveys on noin 3 m, pituus 2–6 m ja korkeus 2,3 m ja seinien paksuus on noin 40 mm.
                        Se koostuu kuution muotoisesta alumiinirungosta, joka on liitetty yhteen rakenteen sivuille ja yläosaan sijoitetuilla metallikulmilla ja paneeleilla.
                        Kukin paneeli koostuu painetusta akustisesta polyesterikerroksesta, jonka yhdellä puolella on tulenkestävä kangas ja toisella puolella kerrostettu lastulevy. Paneelin sisäpuoli on pehmustettu kivivillalla (tiheys 100 kg/m3).
                        Katto on valmistettu polyesteripaneeleista ja alumiinisista tukipalkeista. Tavarassa on myös ovi, ikkunoita, LED-valaisinjärjestelmä ja ilmanvaihtojärjestelmä.
                        Tavara on suunniteltu erityisrakenteeksi, joka on tarkoitus pystyttää olemassa olevan valmiin rakennuksen sisään, koska siinä ei ole sääsuojia. Se esitetään tullille avokonttoreissa käytettävänä suljettuna alueena luottamuksellisten keskustelujen käymiseksi tai hiljaisen alueen luomiseksi.
                        Katso kuva  (*1).
                     
                     
                        7610 90 90 
                     
                     
                        Luokitus määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan, 3 yleisen tulkintasäännön b alakohdan ja 6 yleisen tulkintasäännön sekä CN-koodien 7610 , 7610 90  ja 7610 90 90  nimiketekstien mukaisesti.
                        Luokittelu nimikkeeseen 9406  ei tule kyseeseen, koska tavara ei ole erillinen täydellinen tai epätäydellinen ”tehdasvalmisteinen rakennus”, koska sitä ei voida pitää asuintalona, työmaaparakkina eikä niiden kaltaisena rakennuksena (ks. myös 94 ryhmän 4 huomautus ja harmonoidun järjestelmän selitysten nimike 9406 ). Se ei sovellu ulkokäyttöön, koska se ei ole säänkestävä. Tavara on erityisrakenne, joka on tarkoitus pystyttää olemassa olevan valmiin rakennuksen sisään.
                        Tavara on yhdistelmätuote, jolle olennaisen luonteen antaa sen rakenneosa (alumiinirunko). Sen vuoksi se on luokiteltava kyseisen rakenneosan valmistusaineen mukaisesti.
                        Näin ollen tavara on luokiteltava CN-koodiin 7610 90 90  muuksi alumiiniseksi rakenteeksi.
                     
                  
               
            
               (*1)  Kuva on ainoastaan ohjeellinen.